**COMPONENȚA DOSARULUI DE ÎNSCRIERE**

**Dosarul de înscriere va fi înregistrat la unitatea de învățământ până la data de 10.10.2025 și va cuprinde:**

a) **fişa de înscriere** la examenul naţional de definitivare în învăţământ - anexa 1 la metodologie, **completată şi certificată de conducerea unităţii de învăţământ şi semnată de candidat;**

b) **copii ale actelor de studii în baza cărora se face înscrierea la examen, însoţite de foaia matricolă/suplimentul la diplomă, certificate "conform cu originalul" de către conducerea unităţii de învăţământ (**fiecare diplomă va fi prinsă împreună cu foaia matricolă/suplimentul la diplomă cu o capsă**);**

c) **document certificat "conform cu originalul"** de către conducerea unităţii de învăţământ, din care să rezulte îndeplinirea condiţiilor legale privind absolvirea **programului de pregătire psihopedagogică şi metodică**;

d) **copii ale următoarelor documente, certificate "conform cu originalul"** de către conducerea unităţii de învăţământ: **decizia de repartizare pe post, buletin/carte de identitate**, certificatul de naștere, orice document care atestă schimbarea numelui (dacă este cazul);

e) **adeverinţă privind calificativul "Bine" sau "Foarte bine" acordat pentru ultimul an şcolar în care candidatul a desfăşurat activitate didactică, cu excepţia candidaţilor aflaţi în primul an de stagiu;**

f) **adeverinţă privind achitarea taxei de înscriere la examen,** pentru candidaţii aflaţi în situaţia prevăzută la art. 4 alin. (3) - OMEC 5434/2020;

g) **adeverinţă din care să rezulte vechimea de predare efectivă la catedră a candidatului, ca personal didactic calificat, la data înscrierii.**

Documentele vor fi depuse în **dosar cu ȘINĂ**, în ordinea precizată de prezenta anexă.

**Pe dosar va fi lipită coperta dosarului, pe care vor fi trecute datele solicitate.**